Úrad vlády SR						 Na rokovanie vlády SR
Sekcia hospodárskej politiky					 dňa 6.12.2001
									 k číslu: 6620/2001
									 k bodu: 23

S t a n o v i s k o

k Návrhu na zrušenie úlohy B.1. pre ministra DPT z uznesenia vlády SR č. 273 z 28. marca 2001 uvedený v Prílohe č. 2, poradové číslo 25: „Predložiť na rokovanie vlády transformačné projekty na regionálne trate“ a jeho dodatku.

I.

	Materiál predkladá minister dopravy, pôšt a telekomunikácií ako iniciatívny návrh. Obsahuje návrh uznesenia vlády, dôvodovú správu, výsledok pripomienkového konania (v dodatku), prílohu a návrh komuniké.

	S poukázaním na prebiehajúci proces prípravy a realizácie nového územno-správneho členenia štátu a prípravu s tým spojenej legislatívy sa navrhuje zrušiť pre ministra dopravy, pôšt a telekomunikácií úlohu z uznesenia vlády č. 273/2001 „predložiť na rokovanie vlády transformačné projekty na regionálne trate“ (do novembra 2001).

II.

	V medzirezortnom pripomienkovom konaní sa bez pripomienok vyjadrili MSPNM SR, MV SR a MH SR.

III.

	Uznesenie vlády č. 273/2001 k Vyhláseniu o hospodárskej politike pre účely Staff monitored program  predstavuje, v rámci spolupráce s Medzinárodným menovým fondom, jeden zo základných nástrojov pre hodnotenie toho, ako vláda plní svoje zámery v hospodárskej politike. Prijaté vyhlásenie je v súlade s Konkretizáciou strednodobej koncepcie hospodárskeho a sociálneho rozvoja SR (strednodobé priority hospodárskej politiky Slovenska) a Spoločným hodnotením strednodobých priorít hospodárskej politiky.

	Vzhľadom na závažnosť dokumentu prijatého uznesením vlády č. 273/2001 z hľadiska jeho prointegračného významu odporúčame úlohu pre ministra dopravy, pôšt a telekomunikácií nezrušiť a uvážiť zmenu termínu jej plnenia na: „priebežne podľa vytvárania legislatívnych podmienok a postupu transformácie ŽSR“.

	Odporúčame vláde prijať rozhodnutie o predloženom návrhu s prihliadnutím na uvedenú pripomienku.

Bratislava 3.12.2001